Linea nigra

Linea nigra, juga dikenali sebagai garis kehamilan, adalah garisan pada perut semasa kehamilan.  Ia biasanya mempunyai lebar sehingga 3 inci, keperangan hingga kehitaman, dan memanjang secara menegak di garis tengah dari tudun ke pusar.  Ia berbeza-beza mengikut individu dan boleh merebak kebahagian atas abdomen.  Dalam kehamilan pertama, permulaan biasanya dalam 3 bulan; bagaimanapun, ia mungkin muncul lebih awal dalam kehamilan berikutnya.  Ia biasanya dikaitkan dengan tompok gelap pada pipi dan puting. 

Punca ia terjadi adalah tidak jelas tetapi dipercayai melibatkan peningkatan estrogen yang merangsang kewujudan melanin.   Diagnosis adalah mengikut penampilan garisan ini.  Ia tidak memerlukan sebarang rawatan secara khusus dan biasanya pudar dalam tempoh setahun selepas kehamilan.   Tahap pigmentasi boleh dikurangkan dengan mengelakkan matahari atau menggunakan pelindung matahari pada kawasan tersebut.  

Hampir 90% daripada wanita hamil terjejas, pada tahap yang berbeza.  Wanita yang mempunyai kulit yang gelap adalah lebih berkemungkinan terjejas.  Sehingga 30% orang yang menggunakan pil kawalan kelahiran mungkin mengalami keadaan ini, ia juga muncul pada kanak-kanak dan lelaki.   Istilah ini berasal dari bahasa Latin untuk "garis hitam". 

 Rujukan 

Kategori:Kesihatan
Kategori:Kesihatan wanita
Kategori:Dermatologi
Kategori:Obstetrik